СТРОГО ПОВЕРЉИВО

На основу члана 62. став 1. Закона о буџетском систему ("Службени гласник РС", бр. 54/2009, 73/2010, 101/2010, 101/2011, 93/2012, 62/2013, 63/2013 – испр., 108/2013, 142/2014, 68/2015 – др. закон, 103/2015, 99/2016, 113/2017, 95/2018, 31/2019 и 72/2019), члана 69. Статута општине Параћин (''Службени лист општине Параћин'', број 22/2018 и 4/2019), тачке 6. Закључка Владе РС (СП 05 Број: 00-95/2020 од 15. марта 2020. године) и предлога Управе за урбанизам, финансије, скупштинске и опште послове, број: 400 - 780/2020-V-01 од 31.03. 2020. године,

Општинско веће општине Параћин доноси

**З А К Љ У Ч А К**

1. Налаже се Управи за урбанизам, финансије, скупштинске и опште послове – Одељењу за финансије и буџет да привремено обустави извршење појединих расхода и издатака свим корисницима средстава буџета Општине Параћин.
2. Од привремене обуставе извршења из тачке 1. овог закључка изузимају се:

* категорија 41 – Расходи за запослене;
* група конта 421 – Стални трошкови;
* група конта 423 – Услуге по уговору (само накнаде запосленима на привременим и повременим пословима; накнаде за рад волонтера; финансирање медија чији је рад од јавног интереса и за време ванредног стања, а по закључку Општинског већа);
* група конта 424 - Специјализоване услуге (само за медицинске услуге);
* група конта 425 - Текуће поправке и одржавање (само местимична поправка коловозне конструкције и одржавање јавне расвете);
* група конта 426 - Материјал (само медицински и лабораторијски материјал);
* категорија 44 - Отплата камата и пратећи трошкови задуживања;
* група конта 463 - Трансфери осталим нивоима власти (само расходи за запослене; стални трошкови; накнаде за рад волонтера; социјална давања и медицински и лабораторијски материјал);
* група конта 464 - Дотације организацијама за обавезно социјално осигурање (само расходи за запослене; стални трошкови, медицински и лабораторијски материјал и опрема);
* група конта 472 – Накнаде за социјалну заштиту из буџета;
* категорија 48 - Остали расходи (само дотације Црвеном крсту Србије и политичким странкама као и удружењима грађана чији је рад од јавног интереса за време ванредног стања, посебно хуманитарна и удружења која се баве заштитом људских права, а по закључку Општинског већа, као и новчане казне и пенали по решењу судова);
* класа 6 - Издаци за отплату главнице и набавку финансијске имовине.

Преузете обавезе, регистроване у ЦРФ-у закључно са даном доношења овог закључка, могу се извршавати осим преузетих обавеза из класе 5.

1. Изузетно од тачке 2. Овог закључка, од привремене обуставе извршења могу се изузети и други расходи и издаци, уз сагласност Општинског већа, на предлог буџетског корисника.
2. Налаже се корисницима средстава буџета Општине Параћин да не преузимају обавезе за расходе и издатке, који нису изузети од привремене обуставе извршења, као и да предузму мере и радње за одлагање измиривања већ преузетих обавеза.
3. Изузетно од тачке 4. Овог закључка, корисници средстава буџета општине Параћин могу преузети обавезе за расходе и издатке који нису изузети од привремене обуставе извршења, само у циљу отклањања последица пандемије заразне болести COVID-19.
4. Овај закључак, ради реализације, доставити свим директним корисницима буџета Општине Параћин, с тим што су исти дужни да информишу индиректне кориснике из своје надлежности.

**О б р а з л о ж е њ е**

После увођења ванредног стања на територији Републике Србије приходи локалних самоуправа су се значајно смањили.

У циљу одржавања ликвидности, а на основу члана 62. став 1. Закона о буџетском систему, тачке 6. Закључка Владе РС (СП 05 Број: 00-95/2020 од 15. марта 2020. године) и предлога Управе за урбанизам, финансије, скупштинске и опште послове, број: 400 - 780/2020-V-01 од 31.03. 2020. године, Општинско веће општине Параћин доноси закључак о привремено обустави извршење појединих расхода и издатака свим корисницима средстава буџета Општине Параћин.

**ОПШТИНСКО ВЕЋЕ ОПШТИНЕ ПАРАЋИН**

Број: 06-94/2020 – III од 31.03.2020. године

Обрадио:

Слободан Јанковић, дипл.ек. ПРЕДСЕДНИК

\_\_\_\_\_\_\_\_\_\_\_\_\_\_\_\_\_\_\_\_ ОПШТИНСКОГ ВЕЋА

Саша Пауновић, дипл. инг. електр.

Контролисао:

Бобан Дејановић, дипл.правник

\_\_\_\_\_\_\_\_\_\_\_\_\_\_\_\_\_\_\_\_\_