Ha основу члана 46. Закона о планирању и изградњи (''Службени гласник Републике Србије'', број 72/2009, 81/2009 испр, 64/2010 – Одлука УС, 24/2011, 121/2012, 42/2013 – Одлука УС, 50/2013 – Одлука УС, 98/2013 – Одлука УС, 132/2014, 145/2014 , 83/2018, 31/2019, 37/2019 - др. закон и 9/2020), чл. 15. и 40. Статута општине Параћин ("Сл. лист општине Параћин", бр. 22/18 и 4/19), и мишљења Комисије за Планове општине Параћин, Скупштина општине Параћин, на седници одржаној дана \_\_\_.\_\_\_.2020.године, донела је:

## ОДЛУКУ О ИЗРАДИ

## ПРОСТОРНОГ ПЛАНА ОПШТИНЕ ПАРАЋИН

**Члан 1.**

Овом Одлуком одређује се израда Просторног плана општине Параћин (у даљем тексту План).

## Члан 2.

Оквирна граница Плана обухвата административно подручје општине Параћин, чија је величина 542 кm2 и кога чини 35 насељa са 54.242 становника (попис 2011.године). Уз општински центар, Параћин (градско насеље), општина има још 34 сеоска насеља, и то: Бошњане, Буљане, Бусиловац, Главица, Голубовац, Горња Мутница, Горње Видово, Давидовац, Доња Мутница, Доње Видово, Дреновац, Забрега, Извор, Клачевица, Крежбинац, Лебина, Лешје, Мириловац, Плана, Поповац, Поточац, Рашевица, Ратаре, Својново, Сињи Вир, Сикирица, Сисевац, Стрижа, Стубица, Текија, Трешњевица, Чепуре, Шавац и Шалудовац.

## Члан 3.

Просторни план ускладиће се са смерницама које су дате кроз развојне стратегије и планске докуменате вишег реда:

* Просторни план Републике Србије 2010-2014-2021 (''Службени гласник РС'', бр. 88/2010)
* Регионални просторни план за подручје Шумадијског, Поморавског, Рашког и Расинског управног округа (Службени гласник РС 39/2014)
* Просторни план подручја посебне намене природног добра Бељаница–Кучај (Службени гласник РС 98/2014)
* Просторни план подручја посебне намене инфраструктурног коридора аутопута Е-75, деоница Београд-Ниш (Службени гласник РС 69/03)
* Измене и допуне просторног плана подручја посебне намене инфраструктурног коридора аутопута Е-75, деоница Београд-Ниш (Службени гласник РС 121/14)
* Просторни план система продуктовода кроз Републику Србију (Службени гласник РС 19/2011)
* Просторни план подручја посебне намене магистралног гасовода граница Бугарске – граница Мађарске (Службени гласник РС 119/2012, 98/2013,53/2018)
* Измене и допуне Просторног плана подручја посебне намене магистралног гасовода граница Бугарске-граница Мађарске (Службени гласник РС 36/2019)

Обзиром да је у току израда ППРС и других Планских документа вишег реда, а у чијем је обухвату део, или цела теритиорија општине Параћин, уколико за време израде овог Плана ти Планови буду усвојени, такође ће бити уграђени у Просторни план општине Параћин, односно ППО Параћин ће бити усклађен и са њима.

Полазна основа за израду новог Плана је постојећи Просторни план општине Параћин (Усклађивање просторног плана Општине Параћин са одредбама закона (Сл. гласник бр. 72/09 и 81/09)), („Службени лист општине Параћин“ број 8/2011).

## Члан 4.

Планирање, коришћење, уређење и заштита простора заснива се на принципима

уређења и коришћења простора утврђеним чланом 3. Закона о планирању и изградњи и другој законодавној регулативи.

Oсновни циљ израде овог Плана је да створи услове за равномерни просторни

развој, популаризацију, подстицај и развој руралних подручја, економије и привреде, контролисано и планско ширење грађевинског земљишта, заштиту и одрживо коришћење природних и културних добара.

Планска решења имају за циљ да у складу са принципима и концепцијом просторног развоја и визијом одреде: намену површина, смернице за заштиту, уређење, коришћење и развој природних система и ресурса, просторни развој који се односи на демографију, мрежу насеља, јавне службе , привредне делатности, туризам, саобраћај, инфраструктурне системе, заштиту животне средине.

Циљ планских решења је и побољшање нивоа инфраструктурне опремљености, провера постојећих капацитета изградње и подизање нивоа стандарда становања и пословања, активирање простора који се не користе својим пуним капацитетом и увођење нових савремених/атрактивних садржаја, дефинисање правила изградње за директно спровођење из овог плана и дефинисање смерница за просторе који ће се даље разрађивати израдом урбанистичких планова, стварање правног и планског основа за организовани просторни развој, стварање могућности за нову изградњу и унапређење постојећег стања, као и заштита и уређење територије општине Параћин.

## Члан 5.

У циљу израде плана, надлежни орган за послове државног премера и **катастра, на захтев носиоца израде Плана,** уступа постојеће копије топографског и катастарског плана, односно дигиталне записе, односно катастар подземних инсталација, односно ортофото снимке, без накнаде.

## Члан 6.

Концептуални оквир планирања, коришћења, уређења и заштите планског подручја заснива се на обезбеђењу услова за организацију, коришћење, уређење и заштиту простора општине, који треба да доведе до организованог активирања просторних потенцијала општине и усмеравања њеног даљег просторног развоја у оквирима одрживости.

Израдом Плана, створиће се одговарајући плански основ у смислу директног спровођења издавањем локацијских услова у складу са законом израдом Уређајних основа за села.

Просторни план треба да садржи правила градње, на основу којих ће бити могуће издавање потребне документације за сваку тражену изградњу која није у сукобу са Планом, у свим насељима.

## Члан 7.

Носилац израде Просторног плана дужан је да обезбеди прибављање мишљења, услова и сагласности надлежних органа и организација прописаних законом, као и да обезбеди сарадњу и усаглашавање ставова са свим релевантним субјектима планирања.

Органи, посебне организације, имаоци јавних овлашћења и друге институције дужни су да по захтеву носиоца израде планског документа доставе услове и све расположиве податке у току трајања раног јавног увида, а најдуже у року од 15 дана од дана пријема захтева. Изузетно, услови и сви расположиви подаци се могу уступити у року од 30 дана уз образложење надлежног органа, односно организације за непоступање у наведеном року.

**Члан 8.**

За потребе израде Плана из чл. 1 ове Одлуке обавезна је израда стратешке процене утицаја плана на животну средину, у складу са Мишљењем надлежног органа број 501-23/2020-V-04 од 11.03.2020. год.

**Члан 9.**

Саставни део Одлуке о изради Плана је Мишљење Комисије за планове донето на 41. редовној седници Комисије за планове и Мишљење надлежног органа број 501-23/2020-V-04 од 11.03.2020. год. о потреби израде Стратешке процене утицаја на животну средину.

**Члан 10.**

Упоредо са Одлуком о изради Плана, донеће се Одлука о приступању изради Стратешке процене утицаја Плана на животну средину у складу са Законом о стратешкој процени утицаја на животну средину ("Сл. гласник РС", бр. 135/2004 и 88/2010), а такође на основу Мишљења надлежног органа број 501-23/2020-V-04 од 11.03.2020. год. о потреби израде Стратешке процене утицаја на животну средину.

## 

## Члан 11.

Рок за израду Плана регулисаће се посебним Уговором између обрађивача Плана и Носиоца израде Плана који не би требало да буде краћи од 6 месеци и дужи од 12 месеци. Рок не обухвата време потребно за прикупљање услова и подлога, као и време поступка усвајања Плана.

## Члан 12.

Средства за израду Плана биће обезбеђена у буџету општине Параћин.

Такође, постоји могућност финансирања/суфинансирања израде Плана и преко других извора (министарства, невладине организације и сл.)

**Члан 13.**

Садржину Плана треба да чине текстуални и графички део и обавезни прилози у аналогном и дигиталном облику. Графички део планског документа чине дигиталне карте које се израђују у ГИС и CAD технологији, те би их у складу са тиме требало испоручити на диску у неком од следећих формата: \*.shp, \*.mxd, \*.dwg.План се израђује у 4 примерка.

**Члан 14.**

Рани јавни увид и јавни увид ће се обавити у просторијама општине Параћин, након оглашавања у дневном и локалном средству јавног информисања, у трајању у складу са законом.

**Члан15.**

Ова одлука ступа на снагу осмог дана од дана објављивања у ''Службеном листу општине Параћин.''

СКУПШТИНА ОПШТИНЕ ПАРАЋИН


Број: \_\_\_\_-\_\_\_/2020-\_\_-\_\_ од \_\_.\_\_.2020. године

ПРЕДСЕДНИК

СКУПШТИНЕ ОПШТИНЕ

Драган Митић

**Графички приказ граница и обухвата планског подручја:**



**О Б Р А З Л О Ж Е Њ Е**

**у вези са Одлуком о изради Просторног Плана општине Параћин**

Важећи Просторни План општине Параћин (Усклађивање просторног плана Општине Параћин са одредбама закона (Сл. гласник бр. 72/09 и 81/09), донет је 2011. године.

С обзиром на то да је након усвајања овог Плана усвојен нови Закон о Планирању и изградњи, који је од усвајања имао и неколико измена и допуна, израда новог ППО Параћин је постала неопходност, како би се План ускладио са новим законским одредбама и подзаконским актима.

Такође, након усвајања ППО Параћин, донето је и неколико Планова вишег реда (ППППН природног добра Бељаница–Кучај, Регионални просторни план за подручје Шумадијског, Поморавског, Рашког и Расинског управног округа, Просторни план подручја посебне намене инфраструктурног коридора аутопута Е-75, деоница Београд-Ниш, Измене и допуне Просторног плана подручја посебне намене магистралног гасовода граница Бугарске- граница Мађарске и др.). Поред ових,усвојених, у току је и израда нових планова вишег реда. Због свега овога, неопходно је преиспитати усклађеност са плановима вишег реда, односно кроз израду новог плана извршити усклађивање.

Још један од разлога за израду новог ППО Параћин је и тај што у важећем Плану не постоје уређајне основе за села које су обавезујуће по важећем Закону о планирању и изградњи. У шемама насеља које су део постојећег Просторног Плана, уочени су недостаци, који често ометају или блокирају издавање локацијских услова, па је неопходно за сва села или скоро сва села на територији општине Параћин урадити уређајне основе.

На основу свега овога, као и на основу прибављеног Мишљења Министарства грађевинарства, саобраћаја и инфраструктуре, сектор за просторно планирање и урбанизам број 350-01-01968/2019-11 од 26.12.2019, који је стигао као одговор на допис Одељења за урбанизам и имовинско-правне послове, а у вези са изменама Просторног плана општине Параћин, ПГР-е за туристичка излетишта Грза и Сисевац у Параћину и ПДР-е „Грза-центар 1“, пре свега због преиспитивања могућности изградње МХЕ на територији општине Параћин, за које у важећем Плану према катастру МХЕ из 1987. године стоји да је могуће изградити ове објекте на 4 локације (река Грза и Црница), Kомисија за планове општине Параћин је става да у складу са свим овим треба преиспитати планска решења односно приступити Изради новог Просторног Плана општине Параћин, те је на 41. седници одржаној 12.02. 2020. године дала позитивно мишљење о потреби израде Просторног Плана општине Параћин.